Girdvainių tvenkinys
55°41′50″ š. pl. 21°49′6″ r. ilg.﻿ / ﻿55.69722°š. pl. 21.81833°r. ilg.﻿ / 55.69722; 21.81833 Girdvainių tvenkinys - tvenkinys Lietuvoje, Rietavo savivaldybėje, 7 km į pietvakarius nuo Rietavo. Sudarytas užtvenkus Vedegos upelį (Letauso intakas, Jūros upės baseinas) 1,8 km nuo jo žiočių. Tvenkinio ilgis iš šiaurės į pietus - 0,72 km, plotis - iki 0,1 km. Altitudė 106 m. Krantai daugiausia aukštoki, vietomis apaugę medžiais ir krūmais. Tvenkinio vidurinėje dalyje skersai supiltas pylimas ir juo einantis vietinės reikšmės kelias dalija tvenkinį į 2 dalis. Šiaurinė tvenkinio dalis gausiai užžėlusi vandens augalija. Rytinėje pakrantėje įsikūręs Girdvainių kaimas, vakarinėje - Vedegėnų kaimas.